kardosdrur/scandi-wiki huggingface dataset:
Simon Henrik von Donop

Simon Henrik von Donop (død 24. oktober 1727 i Slagelse) var en dansk officer, godsejer og amtmand.

Han var søn af Anton Gabriel von Donop til Alten-Donop, hessisk hofmarskal, og dennes 2. hustru, Elisabeth Bock von Wülfingen. Han trådte som ung i dansk tjeneste og var ved slutningen af den Skånske Krig løjtnant ved 3. sjællandske nationale rytterregiment, hvor han med få års afbrydelse stod indtil dets opløsning 1721; kun i årene 1684-89 tjente han ved 1. sjællandske regiment. 1684 blev han ritmester, 1692 major, 1702 oberstløjtnant, 1709 karakteriseret oberst, 1710, straks efter slaget ved Helsingborg, regimentschef. Med ære førte han regimentet under de følgende års felttog i Nordtyskland. 1711 blev han brigader og deltog i blokaden af Wismar samt i den sejrrige kamp uden for denne fæstning 5. december; 1712 var han med ved erobringen af Stade og ved Gadebusch, hvor hans regiment var et af de hårdest medtagne. Efter Magnus Stenbocks overgivelse 1713 blev det sat til at bevogte den på Als internerede del af de svenske fanger. 1715 stod han atter foran Wismar og ligeså 1716, da han efter endt felttog forfremmedes til generalmajor. Han stod nu på Sjælland indtil fredsslutningen, hvornæst, som anført, regimentet blev opløst. Donop blev 1723 beskikket til amtmand over Antvorskov og Korsør Amter og døde i Slagelse 24. oktober 1727.

Gift 27. februar 1692 med Maria Josepha von Massenbach, datter af generalmajor Philip Adam von Massenbach til Hellestrup og Elisa Anna von Hardenberg. Også Donop ejede en tid lang Hellestrup.

Kilder 
 H.W. Harbou, "Simon Henrik von Donop", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Godsejere fra Danmark
Personer i Den Store Nordiske Krig fra Danmark-Norge
Amtmænd fra Danmark
Danskere i 1600-tallet
Danskere i 1700-tallet
Personer i Dansk Biografisk Leksikon
Simon Henrik
Kavaleriofficerer fra Danmark
Personer i Den Skånske Krig fra Danmark-Norge
Toru Sagara

Toru Sagara (født 25. juni 1976) er en japansk fodbolddommer, som dømmer i den japanske liga. Han blev FIFA-dommer i 2007, og dømmer som linjedommer. Han har dømt et VM i fodbold i 2010 hvor han var linjedommer for Yuichi Nishimura fra Japan.
 
Fodbolddommere fra Japan
Dommere i VM i fodbold 2010
Evarist Menkouande

Evarist Menkouande (født 14. november 1974) er en Camerounsk fodbolddommer, som dømmer i den Camerounske liga. Han blev aktiv som FIFA-dommer i 2004, og dømmer som linjedommer. Han har dømt et VM i fodbold i 2010, hvor han var linjedommerdommer for Eddy Maillet fra Seychellerne. Han har også dømt i Confederations Cup 2009, Sommer-OL 2008 og Africa Cup of Nations 2010 og Africa Cup of Nations 2008.

Fodbolddommere
Sportsfolk fra Cameroun
Dommere i VM i fodbold 2010
Manuel Plaza

Manuel Jesus Plaza Reyes (17. marts 1900 – 9. februar 1969) var en chilensk sportsudøver som deltog i de olympiske lege 1928 i Amsterdam.

Plaza vandt en sølvmedalje i atletik under Sommer-OL 1928 i Amsterdam. Han kom på andenpladsen i maraton med tiden 2.33,23 bagefter franske Boughera El-Ouafi som vandt med tiden 2.32,57. Han vandt chiles første olympiske medalje.

Maratonløbere fra Chile
Eric Braamhaar

Frederikus Johannes "Eric" Braamhaar (født 13. oktober 1966) er en hollandsk fodbolddommer. Han har dømt internationalt under det internationale fodboldforbund FIFA siden 2002, hvor han er placeret i den europæiske dommergruppe som Premier Category-dommer, der er det næsthøjeste niveau for internationale dommere. Tidligere har han været indrangeret som Elite Category-dommer, der er det højeste niveau.

Kampe med danske hold 
 Den 15. september 2005: UEFA Cuppens første runde: Hamburger SV – FC København 1-1.
 Den 8. oktober 2010: Kvalifikation til EM 2012:  –  3-1.
 Den 3. november 2011: Europa Leagues gruppespil: FC København – Hannover 96 1-2.

Referencer 

Kampoversigt 

Fodbolddommere fra Holland
Dougie McDonald

Douglas "Dougie" McDonald (født 8. oktober 1965) er en tidligere skotsk fodbolddommer. Han dømte internationalt under det internationale fodboldforbund FIFA fra 2000 til 2010, hvor han måtte indstille karrieren, da han faldt for aldersgrænsen på 45 år for internationale dommere.

Han er kendt for at være dommeren der indirekte udløste den skotske dommer strejke i november 2010. Der blev rejst kritik af standarden på de skotske fodbolddommere efter McDonald havde ændret mening om et dømt straffespark i en kamp mellem Celtic og Dundee United. Efter at have dømt straffesparket ændrede McDonald mening og annullerede straffesparket. I sin rapport efter kampen skød han skylden på sin linjedommer Steven Craven, selvom det var hans egen beslutning. Steven Craven stoppede efterfølgende sin karriere, hvorefter kritikken af de skotske dommere tog til i pressen og den skotske dommerstrejke blev en realitet.

Kampe med danske hold 
 Den 7. september 2010: Kvalifikation til EM 2012:  –  1-0.

Referencer 

Kampoversigt 

Fodbolddommere fra Skotland
Jozef Pribilinec

Jozef Pribilinec (født 6. juli 1960 i Kremnica, Tjekkoslovakiet) er en tidligere slovakisk kapgænger.

I 1986 vandt Pribilinec sin første titel, da han blev europamester i en spændende tvekamp mod italieneren Maurizio Damilano, som kom i mål to sekunder efter Pribilinec. Under VM 1987 fik Damilano revanche, og besejrede Pribilinec. Under OL 1988 vandt Pribilinec så en guldmedalje med tiden 1.19.57, tre sekunder foran østtyskeren Ronald Weigel.

Eksterne henvisninger 
 

Kapgængere fra Slovakiet
César Muñiz Fernández

César Muñiz Fernández (født 18. maj 1970) er en belgisk-født spansk fodbolddommer. Han har dømt internationalt under det internationale fodboldforbund FIFA siden 2007, hvor han repræsenterer Spanien.

Kampe med danske hold 
 Den 12. september 2007: Kvalifikation til EM 2009 for U21 landshold: Skotland U21 – Danmark U21 0-0.
 Den 14. oktober 2008: Kvalifikation til EM 2009 for U21 landshold (playoffs): Serbien U21 – Danmark U21 1-0.
 Den 12. oktober 2010: Kvalifikation til EM 2012:  –  2-0.

Referencer 

Kampoversigt 

Fodbolddommere fra Spanien
Libor Charfreitag

Libor Charfreitag (født 11. september 1977 i Trnava) er en slovakisk hammerkaster. Charfreitag har deltaget i flere mesterskaber. Første gang var i EM 2002 i München hvor han blev nummer syv. Den samme placering opnåede han under OL 2004 i Athen. Under VM 2005 i Helsingfors blev han nummer ni. Karrierens højdepunkt er bronzemedalje fra VM 2007 i Osaka. Charfreitags personlige rekord på 81,81, blev under et stævne i i Praha i 2003.

Eksterne henvisninger 

 

Hammerkastere fra Slovakiet
Personer fra Trnava
Esaias Tegnér den yngre

Esaias Henrik Wilhelm Tegnér (13. januar 1843 – 21. november 1928) var en svensk orientalist, bror til Elof Tegnér, sønnesøn af Esaias Tegnér den ældre.

Allerede 1865 blev Tegnér docent og 1879 professor i semitiske sprog ved universitetet i Lund; 1884 udnævntes han til en af "de atten" i det svenske Akademi. Han har navnlig haft betydning ved at give en klar og
overlegen, let tilgængelig oversigt over almen interessante videnskabelige emner vedrørende Orienten, saaledes i hans Bog om Ninives och Babylons kilskrifter (1879), ligesom han med megen skarpsindig iagttagelsesevne og stor stilistisk kunst har behandlet forskellige sproglige problemer, også inden for de nordiske sprogs område; typisk i denne retning er hans
åndrige lille bog om Språkets makt öfver tanken (1880), hvori en mængde fine og slående iagttagelser er sammenstillede på en meget fængslende måde. En udgave af hans sproglige afhandlinger er påbegyndt under titlen Ur språkets värld (I—II, Stockholm 1922-25).

Kilder 

 

Filologer fra Sverige
Orientalister fra Sverige
Bibeloversættere
Ansatte ved Lunds Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Medlemmer af Svenska Akademien
Esaias 02
Salmonsens
Svensksprogede forfattere fra Sverige
Theodor Möbius

August Theodor Möbius (født 22. juni 1821 i Leipzig, død 25. april 1890 sammesteds) var en tysk filolog, søn af August Ferdinand Möbius.

Efter at have studeret klassisk filologi i Leipzig og Berlin og habiliteret sig førstnævnte sted blev han ekstraordinær professor 1859. Meget tidlig blev han stærkt interesseret for den oldnordiske litteratur og nordiske sprog; hans habilitationsafhandling (1852) handlede om »den ældste islandske Saga«. På grund af disse interesser opholdt han sig flere gange i København og Kristiania. Da professoratet i nordisk ved Kiels Universitet blev ledigt 1864, blev han 1865 kaldt til at beklæde det, hvorved han kom på sin rette hylde.

Möbius er mest kendt for sine udgaver af gamle tekster, hvoraf de vigtigste er Fornsögur (1860) sammen med Guðbrandur Vigfússon, Edda Sæmundar (1860), Íslendingabók (1869), Kormákssaga (1886), samt nogle olddigte som Íslendingadrápa (1874), Málsháttakvæði (1873) og frem for alt Snorres Háttatal, I—II (1879, 1881). Alle disse udgaver er udførte med en aldrig svigtende omhu og forsynede med instruktive indledninger og oplysninger. Til brug for sine landsmænd udgav han et islandsk-tysk glossar (Altnordisches Glossar, 1864) til en mængde sagaer.

Endelig og ikke mindst bør hans fortræffelige litterære hjælpemidler i den nordiske filologi nævnes: hans Catalogus librorum islandicorum et norvegicorum ætatis mediæ (1856) og fortsættelsen hertil: Verzeichniss (1880), en omhyggelig og nøjagtig fortegnelse over alle skrifter, udgaver, afhandlinger, anmeldelser osv. i den norsk-islandske oldlitteratur. Fremdeles bør nævnes hans Dänische Formenlehre (1871), et særdeles dygtigt arbejde. Uagtet Möbius ikke var nogen særlig skarpsindig mand, hører han til de fortjenstfuldeste arbejdere inden for den norsk-islandsk litteratur. Han var medlem af Videnskabernes Selskab (fra 1885) og af Det Norske Videnskaps-Akademi i Kristiania (fra 1882).

Kilder 

 

Filologer fra Tyskland
Professorer fra Tyskland
Ansatte ved Leipzigs Universitet
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Leipzig
Tshotlego Morama

Tshotlego Morama er en botswansk paralympisk sprinter. Hun repræsenterede Botswana under de Sommer-PL 2004 i Athen i 2004, hvor hun vandt guld i 400 m sprint i kategorien T46, og satte dermed en ny verdensrekord.

Morama vandt også guld i de panafrikanske lege i 2007, og satte en ny afrikansk rekord i 200-meterløb for kvinder.

Morama repræsenterede Botswana under de paralympiske sommerlege 2008 i Beijing.

Kilder 

Atleter fra Botswana
South Lakeland

South Lakeland er et administrativt distrikt i Cumbria i det nordvestlige England. Administrationsbyen er Kendal. Store dele af Lake District ligger i South Lakeland.
 
Distriktet blev oprettet 1. april 1974. Før sammenlægningen bestod det nuværende distrikt af Kendal, Windermere, det meste af Lakes, South Westmorland landdistrikt i Westmorland, Grange, Ulverston og North Lonsdale landdistrikt i Lancashire og Sedbergh landdistrikt i West Riding of Yorkshire.

Distrikter i England
Cumbria
Carmex

Carmex er et mærke af læbepomade opfundet af Alfred Woelbing, i USA i starten af 1930'erne. Familien Woelbing driver stadig forretningen.

Hygiejneartikler
Kosmetikvirksomheder fra USA
Mads Mensah Larsen

Mads Mensah Larsen (født 12. august 1991 i Holbæk) er en dansk håndboldspiller (venstre back), der spiller i den tyske klub Flensborg-Handewitt.

Han har studeret humanistisk informatik ved Aalborg Universitet.

Med landsholdet har han vundet OL i 2016, VM i 2019 i Tyskland/Danmark, 2021 i Egypten samt 2023 i Sverige/Polen.

Privat 
Mensah er opvokset i Holbæk med sine forældre og bror. Hans mor er dansk, og hans far kommer oprindeligt fra Ghana. Han startede som femårig i Holbæk Håndboldklub.

I 2018 blev han gift med Line Bødker Nielsen.

Referencer

Eksterne henvisninger 

 Spillerprofil  hos Dansk Håndbold

Håndboldspillere fra Danmark
Håndboldspillere fra Nordsjælland Håndbold
Håndboldspillere fra AG København
Håndboldspillere fra FIF
Personer fra Fyn
Håndboldspillere fra Aalborg Håndbold
Håndboldspillere fra Rhein-Neckar Löwen
Olympiske håndboldspillere fra Danmark
Deltagere for Danmark ved sommer-OL 2016
Deltagere for Danmark ved sommer-OL 2020
Olympiske håndboldspillere fra Danmark
Medaljevindere fra Danmark ved sommer-OL 2016
Olympiske mestre fra Danmark
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Seema Antil

Seema Antil (født 27. juli 1983) er en indisk diskoskaster. Hun vandt oprindeligt VM-guld i juniorklassen i 2000, men blev diskvalificeret for brug af pseudoefedrin. Antil vandt en bronsemedalje under junior-VM i 2004. Hendes personlige rekord er på 64.84 fra august 2004. Hun vandt en sølvmedalje i Commonwealth Games i 2006.

Kilder 

Dopingsager i atletik
Diskoskastere fra Indien
Henrik Kronborg

Henrik Kronborg (født 16. juni 1970) er en dansk håndboldtræner, der er assistenttræner for Danmarks håndboldlandshold. Han har spillet 1 A-landskamp, 33 U-landskampe og 12 Y-landskampe.

Kronborg, der var assistenttræner for herrelandsholdet, som vandt OL-guld i Rio 2016 siger om triumfen: "Jamen, jeg synes klart, det er det største et håndboldlandshold har opnået herhjemme nogensinde."

Referencer 

Håndboldtrænere fra Danmark
Håndboldspillere fra Helsingør IF
Marc Johnson (bassist)

Marc Johnson (21. oktober 1953 i Omaha, Nebraska, USA) er en amerikansk jazzkontrabassist.

Johnson har bl.a. spillet med Bill Evans, John Abercrombie, Peter Erskine, Michael Brecker og John Scofield.

Han havde gruppen Bass Desires, og sammen lavede de to betydningsfulde jazz-plader Bass Desires (1985) og Second Sight (1987).

Johnsson har endvidere medvirket på Søren Bebe Trios album EVA fra 2012.

Eksterne henvisninger 
 Biografi på European Jazz Network
 
 Discografi 
 Marc Johnson på allaboutjazz.com

Jazzmusikere fra USA
Bassister fra USA
Morten Slundt

Morten Slundt (født 26. maj 1984 i Tårnby) er en dansk håndboldspiller, der spiller højre back i HC Midtjylland. Han har tidligere spillet i Aalborg Håndbold, Nordsjælland Håndbold og de to tyske klubber Eintracht Hildesheim og HBW Ballingen.

Noter 

 Spillerinfo  på nordsjaelland-haandbold.dk

Håndboldspillere fra Nordsjælland Håndbold
Håndboldspillere fra GOG
Håndboldspillere fra Danmark
Personer fra Tårnby
Va Fangool!

"Va Fangool!" var opfølgeren til Nephews første single, "007 Is Also Gonna Die", fra deres fjerde studialbum, DanmarkDenmark. Singlen opnåede ligesom "007 Is Also Gonna Die" guld-certificering. 

GAFFA kårede i december 2009 "Va Fangool!" til Årets Danske Single. Forløberen, "007 Is Also Gonna Die", blev ved samme lejlighed kåret til den 18. bedste single i 2009.

"Va Fangool" er amerikansk/italiener-slang, der betyder "Knep dig selv!"

Nephew-sange
Sange fra 2009
Dave Holland (bassist)

David "Dave" Holland (1. oktober 1946 i Wolverhampton, England) er en engelsk jazzbassist.

Holland kom sidst i 1960´erne til USA, hvor han begyndte at spille med Miles Davis.

Har siden spillet med alle jazzens store musikere såsom Keith Jarrett, Jack DeJohnette, Chick Corea, Anthony Braxton, Wayne Shorter, Herbie Hancock, Pat Metheney etc.

Eksterne links/kilder 

 Officiel hjemmeside 
 Dave Holland på allaboutjazz.com 

Musikere fra England
Jazzmusikere fra England
Bassister fra Storbritannien
Jazzbassister
Personer fra Wolverhampton
Marc Johnson

Marc Johnson kan henvise til

 Johnson (rapper) – en dansk rapper fra Aarhus
 Marc Johnson (bassist) – en amerikansk jazzbassist
 Marc Johnson (skateboarder) – en amerikansk professionel skateboarder
Dysaethesia aethiopica

Inden for psykiatrien,var dysaethesia aethiopica en påstået sindssygdom, der blev beskrevet af den amerikanske læge, Samuel A. Cartwright i 1851, hvor han fremsatte en teori om årsagen til dovenskab hos slaver. I dag betragtes dysaethesia aethiopica som et eksempel på pseudovidenskab, og som en del af grundlaget for den videnskabelige racisme.

Historie 
Dysaethesia aethiopica fandtes kun hos sorte amerikanere og blev kaldt slyngelagtighed af slagefogederne. Den var kendetegnet af en delvis ufølsomhed i huden og "så betydelig en sløvhed i de intellektuelle evner, at det svarer til en halvt sovende person" Andre symptomer omfattede "fysiske læsioner, som altid findes, som er tilstrækkelige til at begrunde symptomerne, og som vil afsløres ved en lægelig undersøgelse" Cartwright bemærkede, at eksistensen af dysaethesia aethiopica "kunne erkendes klart ved det mest direkte og positive vidnesbyrd", men at andre læger ikke så den, da deres "opmærksomhed ikke [havde] været tilstrækkeligt rettet mod negerracens sygdomme"

Ifølge Cartwright var dysaethesia aethiopica "meget mere udbredt blandt frie negre, der levede i småsamfund for sig selv end blandt slaver i vore plantager, og [den] angriber kun de slaver, der lever som frie negre med hensyn til mad, drikke, motion osv." — faktisk, mente Cartwright, er "næsten alle frie negre mere eller mindre smittet med den, når de ikke har en eller anden hvid persons styring og omsorg"<ref>Arthur L. Caplan, James J. McCartney og Dominic A. Sisti: Health, Disease, and Illness: Concepts in Medicine, 2004, </ref>

Cartwright mente, at dysaethesia aethiopica var "let at kurere, hvis den blev behandlet ud fra solide, lægelige principper" Ufølsomhed i huden var ét af sygdommens symptomer, så huden skulle stimuleres:

Forfatteren Vanessa Jackson har bemærket, at læsioner var et symptom på dysaethesia aethiopica og at "den altid rådsnare Dr. Cartwright var overbevist om, at pisk kunne ... kurere denne sygdom. Man undrer sig selvfølgelig over, om ikke piskningen kunne være årsagen til de 'læsioner', der bekræftede diagnosen"

Ifølge Cartwright vil slaven efter det foreskrevne behandlingsforløb se taknemmeligt og med tak på den hvide mand, hvis overtalelsesevner … har genskabt hans følese og fjernet den tåge, der overskyggede hans intellekt"

Se også 
 Videnskabelig racisme

Noter

Kilder 
 Samuel A. Cartwright: "Report on the Diseases and Physical Peculiarities of the Negro Race", The New Orleans Medical and Surgical Journal 1851:691-715 (Maj).
 Genoptrykt i DeBow's Review XI (1851) og kan ses på Google Books  samt i udpluk på PBS.org .
 Genoptrykt i Arthur L. Caplan, James J. McCartney og Dominic A. Sisti (udg.): Health, Disease, and Illness: Concepts in Medicine, 2004, .

Eksterne links 
 An Early History – African American Mental Health 

Racisme
USA's historie
Neelam Jaswant Singh

Neelam Jaswant Singh (født 8. januar 1971 i Farmana) er en indisk diskoskaster.

Hun har en personlig rekord på 64,55 meter, som hun opnåede under asien legene Busan i 2002.

Under VM i 2005 blev hun testet positiv for pemolin.

Karriere

Kilder

Dopingsager i atletik
Diskoskastere fra Indien
Norman Pritchard

Norman Gilbert Pritchard (23. juni 1877 i Kolkata (tidligere Calcutta) – 31. oktober 1929 i Los Angeles, også kendt som Norman Trevor) var en indisk Atlet som deltog i de olympiske lege 1900 i Paris.
 
Pritchard deltog i flere øvelser i atletik under OL 1900 i Paris. Han kom en andenplads i 200 meter efter John Tewksbury fra USA og også i 200 meter hæk blev han nummer to, efter amerikaneren Alvin Kraenzlein. Han deltog også i 110 meter hækkeløb, 60-meter-løb og i 100-meter-løb.

Atleter fra Indien
Personer fra Kolkata
Biddinghuizen

Biddinghuizen er en by i det centrale Nederlandene, i provinsen Flevoland.

Byen ligger i Dronten-kommune. Byen har 6138 indbyggere (1. januar 2015).

Byen blev for første gang beboet siden 10. oktober 1963, da familien Heijmink som første indbyggere tog deres hus på De Voor 6 i brug.

Byen er kendt for forlystelsesparken Walibi Holland, desuden afholdes festivalerne Defqon.1 og Lowlands ved parken.

Referencer

Eksterne henvisninger 

 BHZNet – Biddinghuizen Nyhederne og bagrund

Nederlandsk geografi
Byer i Flevoland
Lüneburg Vandtårn

Lüneburg Vandtårn () er et vandtårn i den sydøstlige del af Lüneburgs ældre bydel i Niedersachsen i Tyskland. Vandtårnet påbegyndtes den 3. oktober 1905, efter tegninger af arkitekten Franz Krüger (1873–1936), og blev taget i brug i november 1907. Vandtårnet er 55 meter højt, og er i dag det højeste ikke-kirkelige bygningsværk i Lüneburgs indre by, og det står mellem den væsentligt yngre Nordlandhalle og Johanneumet der fungerer som skole. Bygningen består af en kvadratisk sokkel på 18 meter, og af en rund del, som er muret op omkring det 500 kubikmeter store vandreservoir. Den øverste del bæres af 16 massive søjler.

Eksterne henvisninger

Kildehenvisninger 

Vandtårne i Tyskland
Etableret i 1907
Niedersachsen
Europavej E95

E95 er en næsten 2.527 kilometer lang europavej der begynder i Sankt Petersborg i Rusland og ender i Merzifon i Tyrkiet. Undervejs går den blandt andet gennem: Pskov i Rusland; Homel i Hviderusland; Kyiv og Odessa i Ukraine ...(færge)... Samsun i Tyrkiet. For at komme fra Odessa til Samsun skal Sortehavet krydses i færge; en tur på lige vel 730 kilometers længde.

Referencer

Eksterne henvisninger 

95
Veje i Rusland
Veje i Hviderusland
Veje i Ukraine
Veje i Tyrkiet
Dinamo Riga

Dinamo Riga () er en professionel ishockeyklub fra Riga i Letland, og medlem af Kontinental Hockey League. Dinamo Riga er én af tre klubber i Kontinental Hockey League som ikke er fra Den Russiske Føderation. Klubben har en affilieret klub ved navnet HK Riga, som spiller i Minor Hockey League. Klubben blev gendannet den 7. april 2008 som efterfølger til den originale klub Dinamo Riga, som grundlagdes i 1946 og nedlagdes i 1995 af økonomiske årsager. Dinamo Riga spiller sine hjemmekampe på Arena Riga.

Eksterne henvisninger 
 Officiel hjemmeside   
 Supporter hjemmeside  

Ishockeyklubber i Letland
Tidligere ishockeyklubber i KHL
Etableret i 2008
Sport i Riga
Duncan White

Duncan White (1. marts 1918 i Ceylon – 3. juli 1998 i England) var en atlet fra Ceylon som deltog under Sommer-OL 1948 i London.

White vandt en sølvmedalje i atletik under Sommer-OL 1948 i London. Han kom på en andenplads i 400 meter hækkeløb efter Roy Cochran fra USA. Han blev dermed Sri Lankas første medaljevinder under OL. 

Atleter fra Sri Lanka